21/04/2014 | Administración LocalMunicipal
Monfero
Expediente de baixa de inscricións indebidas

A N U N C I O NOTIFICACIÓN DE INCOACIÓN DE EXPEDIENTE DE BAIXA DE INSCRICIÓNS INDEBIDAS Intentadas as notificacións da resolución que deseguido se transcribe, sen que se puidera practicar por estar ausentes as persoas interesadas, procédese a súa notificación mediante a presente publicación no BOP, así como a súa inserción no taboleiro de edictos do Concello en cumprimento do disposto no artigo 59 da Lei 39/92, do 26 de novembro, de réxime xurídico das entidades locais e do procedemento administrativo común. “RESOLUCIÓN DA ALCALDÍA 271/2013 Logo de ver: A documentación elaborada en relación co procedemento de comprobación de residencia dos estranxeiros (cidadáns dos Estados membros da Unión Europea e de outros Estados parte no Acordo sobre o espazo Económico Europeo, de outros Estados distintos aos anteriores coa tarxeta de residencia de réxime comunitario ou coa autorización de residencia permanente) identificados coas iniciais NO_ENCSARP que constan nos ficheiros remitidos pola Delegación Provincial do Instituto Nacional de Estatística coa incidencia 142 que logo se relacionan, e que segundo as comprobacións realizadas non habitan no domicilio onde están empadroados. Os artigos 15 a 18 da Lei 7/1985, do 2 de abril, reguladora das bases de réxime local. O artigo 54 do Regulamento de poboación e demarcación territorial das entidades Locais, aprobado polo Real decreto 1690/1986, do 11 de xullo, e modificado polo Real decreto 2612/1996, do 20 de decembro, que no seu apartado 1 dispón que toda persoa que viva en España está obrigada a inscribirse no padrón do municipio no que resida habitualmente. Quen viva en varios municipios deberá inscribirse unicamente no que habite durante máis tempo ao ano. O o artigo 72 do Regulamento de poboación e demarcación territorial das entidades locais, aprobado polo Real decreto 1690/1986, do 11 de xullo e modificado polo Real decreto 2612/1996, do 20 de decembro; así como o artigo 68 do referido Regulamento no que se expresa que todos os veciños deben comunicar ao seu concello as variacións que experimenten as súas circunstancias persoais na medida na que impliquen unha modificación dos datos que deben figurar no padrón municipal con carácter obrigatorio. A resolución do 9 de abril de 1997, da Subsecretaría do Ministerio da Presidencia, pola que se dispón a publicación da Resolución do 1 de abril, da Presidenta do Instituto Nacional de Estatística e do Director Xeral de Cooperación Territorial, pola que se ditan instrucións técnicas aos concellos sobre a xestión e revisión do Padrón Municipal. (B. O. E. núm.87, de 11/04/97), na norma II.1, c.2, que require a incoación de oficio dun expediente con audiencia ao interesado, para tramitar a baixa pola inclusión indebida. O acordo do Consello de Empadroamento do Instituto Nacional de Estatística de data do 27 de xuño de 2008 no que se indica a obriga dos concellos de iniciar expediente de baixa de oficio aos estranxeiros comunitarios en función da última información dispoñible na base do INE, de modo que unicamente se realizarán cando non se teñan producido movementos nun período de cinco ou dous anos, dependendo de se están inscritos no Rexistro Central de estranxeiros ou non (se teñen tarxeta de calquera tipo tamén están inscritos neste Rexistro) Esta Alcaldía, no uso das atribucións que lle confire o ordenamento xurídico, pola presente RESOLVE: Primeiro. –Incoar de oficio os expedientes para dar de baixa polas inscricións indebida no padrón municipal de habitantes as persoas que se relacionan a continuación. Segundo. –Notificar a presente resolución aos afectados no último domicilio coñecido neste municipio e publicalo, no seu caso, no taboleiro de edictos do Concello e no B. O. P. da Coruña, e concederlles un prazo de quince días, que se contará dende o día seguinte ao da notificación, aos efectos de que poidan examinar o expediente, en trámite de audiencia, e formular as alegacións e presentar a documentación que estimen oportuna, para acreditar a súa inscrición no Padrón Municipal de Habitantes, ou comunicar a este Concello a variación no seu domicilio ou o municipio da súa actual residencia.” Significándolle que, de acordo co disposto na Lei 29/1988, do 13 de xullo, reguladora da xurisdición contencioso-administrativa, contra a presente resolución, que pon fin á vía administrativa, pode interpoñer alternativamente ou recurso de reposición potestativo, no prazo dun mes, que se contará dende o día seguinte ao da recepción deste notificación, ante o mesmo órgano que ditou o acto, ou recurso contencioso-administrativo ante o Xulgado do Contencioso-Administrativo da Coruña, no prazo de dous meses, que se contarán dende o día seguinte ao da recepción desta notificación. Se optara por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolto expresamente ou se producira a súa desestimación por silencio. Todo isto sen prexuízo de que puidera exercitar calquera outro recurso que estime pertinente.” *CORRECCIÓN DE ERROS RESOLUCIÓN DA ALCALDÍA 006/2014 Advertido un erro na táboa que figura no punto primeiro da parte dispositiva do Decreto desta Alcaldía 271/2013, que se transcribe a continuación, pois figuran cinco persoas cando deben figurar so catro. Considerando que o art.105.2 da Lei 30/1992, do 26 de novembro, de réxime xurídico das administracións públicas e do procedemento administrativo común, establece que as administracións públicas poderán, así mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos. RESOLVO: Corrixir o erro material detectado, quedando a táboa que figura no punto primeiro da parte dispositiva do Decreto desta Alcaldía 271/2013, como segue: Monfero, 2 de abril de 2014. O alcalde Benjamín Modesto Rodríguez Abad